wickkiey/tamil-wikipedia-markdown huggingface dataset:
# இராய் சந்த் போரல்


**இராய் சந்த் போரல் (Rai Chand Boral)** (பிறப்பு: 1903 அக்டோபர் 19 - இறப்பு: 1981 நவம்பர் 25) இவர் ஓர் இந்திய இசையமைப்பாளர் ஆவார். இவர் இசை அறிவாளர்களால் பாலிவுட் திரைப்பட இசையின் பீஷ்ம பிதாமகர் என்று கருதப்படுகிறார்.  

1978ஆம் ஆண்டில் இந்திய அரசு இந்தியத் திரைப்படத்துறையின் மிக உயர்ந்த விருதான தாதாசாகெப் பால்கே விருது இவருக்கு வழங்கப்பட்டது. அதே ஆண்டில், இந்திய நாடக அகாடமி, சங்க நாடக அகாடமி விருது, இந்தியாவின் தேசிய இசை, நடனம் மற்றும் நாடகம் அகாடாமியான சங்கீத நாடக அகாதமி விருது வழங்கி இவரை கௌரவித்தது.  

## ஆரம்பகால வாழ்க்கை மற்றும் பயிற்சி
போரல் கொல்கத்தாவில் பிறந்தார். இவரது தந்தை இலால் சந்த் போரல் ஒரு பரம்பரிய இசைக்கலைஞர் (துருபதம் என்ற இசையில் நிபுணர்) ஆவார். அவருக்கு மூன்று மகன்கள் இருந்தனர். அதில் இராய் சந்த் இளையவர். இராம்பூர் மற்றும் குவாலியரைச் சேர்ந்த இசைக்கலைஞர்கள் இவருக்கு பயிற்சியளிக்க அழைக்கப்பட்டனர். இவர்களில் ராம்பூர்-சஹாஸ்வான் கரானாவின் உஸ்தாத் முஷ்டாக் உசேன் கான், மாசித் கான் (தப்லா வீரர்), உஸ்தாத் ஹபீஸ் அலிகான் (சரோத் வீரர்) ஆகியோர் அடங்குவர். ராய் சந்த் தபலாவில் "சாத் சங்கத்" என்ற பானியைக் கற்றுக் கொண்டார். லக்னோ, அலகாபாத் மற்றும் வாரணாசி போன்ற இடங்களில் நடந்த இசை மாநாடுகளிலும் கலந்து கொண்டார்.  

## தொழில்
இராய் சந்த் போரல் பெரும்பாலும் இந்திய திரைப்பட இசையின் முன்னோடியாக விளங்குகிறார். பங்கஜ் முல்லிக் உடன், நியூ தியேட்டர்களின் இசைத் துறையின் பொறுப்பாளராக இருந்தார். இவர்கள் ஆரம்ப நாட்களில் திரைப்பட இசையையும் வடிவமைத்தனர் . இந்தித் திரைப்பட இசையில் முதல் 20-30 ஆண்டுகளாக அவற்றின் வடிவம் பின்பற்றப்பட்டது. சைகலின் வளரும் வாழ்க்கையை வடிவமைப்பதற்கும் இவர் பொறுப்பேற்றார். இசையமைப்பாளர் அனில் பிஸ்வாஸ் போரலை 'திரைப்பட இசையின் பீஷ்ம பிதாமகர்' என்று அழைத்தார்.  

இவர் தனது 78 வயதில் 1981 இல் இறந்தார். பிரபல பின்னணி பாடகரும், மத்திய வெளியுறவு அமைச்சராக இருந்த பாபுல் சுப்ரியோ மறைந்த ஆர்.சி.போரலின் பேரன் ஆவார்.
# அபு சிம்பெல்


**அபு சிம்பெல்** (**Abu Simbel**) (also **Abu Simbal**, **Ebsambul** or **Isambul**; or ) தெற்கு எகிப்திற்கு கீழ் உள்ள நூபியாவின் வடக்கு எல்லையில் அமைந்த ஊர் ஆகும். இது எகிப்தின் அஸ்வான் நகரத்திற்கு தென்மேற்கே 240 கிலோ மீட்டர் தொலைவில், நைல் நதியின் மேற்கு கரையில், நாசர் ஏரியின் மேற்குக் கரையில் உள்ளது. இது அஸ்வான் ஆளுநனரகத்தின் கீழ் உள்ளது.  

இவ்வூரில் மக்கள் கிமு 2,600 ஆண்டுகளுக்கு முன்னரே தொடர்ந்து வாழ்ந்து வருகின்றனர். பண்டைய எகிப்தின் புது எகிப்து இராச்சியத்தை ஆண்ட 19-ஆம் வம்சத்தின் பார்வோன் இரண்டாம் ராமேசஸ் (ஆட்சிக் காலம்:கிமு 1279 முதல் கிமு 1213), எகிப்திய கடவுள்களுக்காகவும், தனக்காகவும், தன் இராணி நெபர்தரிக்கும் பல கோயில்கள் அபு சிம்பெல் ஊரில் பெரும் பாறைகளை குடைந்து எழுப்பியுள்ளார். தற்போது இது எகிப்தின் முக்கியத் தொல்லியற்களங்களில் ஒன்றாகும். இதனை அபு சிம்பெல் கோயில்கள் என்பர். தற்போது 2012 ஆண்டின் கணக்குப்படி, அபு சிம்பெல் ஊர் 2,600 மக்கள்தொகை கொண்டுள்ளது.
# குறுங்கல்வெட்டு

யில் அதின் கடவுளின் பெயர் பொறித்த குறுங்கல்வெட்டு, அமர்னா]]  

மூன்றாம் தூத்மோஸ் பெயர் பொறித்த குறுங்கல்வெட்டு, கர்னாக்]]  
பார்வோன் அக்கெனதென், ராணி நெஃபர்டீட்டீ மற்றும் கடவுள் அதின் பெயர் பொறித்த குறுங்கல்வெட்டுகள்]]  

**எகிப்திய குறுங்கல்வெட்டுகள்** (**cartouche**), உருளை வடிவத்தில் அமைந்த மிகச்சிறு கற்பலகையில், எகிப்திய மொழியில் இருக்கும். இக்குறுங்கல்வெட்டுகளில் சிற்பங்கள் இல்லாது, பார்வோன்கள் அல்லது எகிப்தியக் கடவுள்களின் பெயர்கள் குறிக்கப்பட்டிருக்கும். இக்குறுங்கல்வெட்டில் எகிப்திய மொழி எழுத்துகள் மேலிருந்து கீழாகவும் அல்லது இடமிருந்து வலமாகவும் எழுதப்பட்டிருக்கும். எகிப்தின் மூன்றாம் வம்ச பார்வோன்களின் பெயரும், பட்டப் பெயர்களும் பொறித்த குறுங்கல்வெட்டுகள் எடுத்துக்காட்டாக உள்ள்து.  

அபிதோஸ் மன்னர்கள் பட்டியல் குறுங்கல்வெட்டுத் தொகுதிகளாக கொண்டுள்ளது.  

முதலாம் சேத்தி ஆட்சிக் காலத்தில் (கிமு 1290 - 1279) அபிதோஸ் கோயில் சுவரின் கற்பலகையில் குறுங்கல்வெட்டுகளாக அபிதோஸ் மன்னர்கள் பட்டியல்]]  

## இதனையும் காண்க
- ஆங்க் (எகிப்தியச் சின்னம்)
- கிளியோபாட்ராவின் ஊசி
- சென் மோதிரம்
- அபிதோஸ் மன்னர்கள் பட்டியல்
# 1479



**1479** (**MCDLXXIX**) பழைய யூலியன் நாட்காட்டியில் ஒரு வெள்ளிக்கிழமையில் ஆரம்பமான ஒரு சாதாரண ஆண்டாகும்.  

## நிகழ்வுகள்
- சனவரி 20 &ndash; இரண்டாம் பெர்டினாண்டு அராகன் இராச்சியத்தின் மன்னராக முடிசூடி, அவரது மனைவி முதலாம் இசபெல்லாவுடன் இணைந்து ஐபீரிய மூவலந்தீவின் பெரும் பகுதியை ஆண்டார்.
- சனவரி 25 &ndash; உதுமானியப் பேரரசுக்கும் வெனிசுக் குடியரசுக்கும் இடையே ஒப்பந்தம் கையெழுத்திடப்பட்டது.
- மார்ச் 6 &ndash; கனரித் தீவுகளை போர்த்துக்கல் காஸ்டில் பேரரசுக்கு வழங்கியது.
- ஏப்ரல் 25 &ndash; அல்பேனியாவின் பெரும் பகுதி உதுமானியரின் ஆட்சியில் வந்தது.
- ஆகத்து 7 &ndash; நெதர்லாந்தைக் கைப்பற்றச் சென்ற பிரெஞ்சு இராணுவம் ஆஸ்திரியாவின் மாக்சிமிலியனால் தோற்கடிக்கப்பட்டன.
- அக்டோபர் 13 &ndash; பிரெட்ஃபீல்ட் சமரில் அங்கேரிய இராணுவம் உகுதுமானியரைத் தோற்கடித்தது.
- பிளோரன்சில் கொள்ளை நோய் பரவியது.

## பிறப்புகள்
- மே 5 &ndash; குரு அமர் தாஸ், மூன்றாவது சீக்கிய குரு (இ. 1574)
- வல்லபாச்சார்யா, இந்து மெய்யியலாளர் (இ. 1531)

## இறப்புகள்
- மன்டூல் கான், வடக்கு யுவான் அரசமரபின் ஒரு கான் (பி. 1438)
# கனகபுரா



**கனகாபுரா** (Kanakapura) என்பது இந்தியாவின் கர்நாடக மாநிலத்தில் உள்ள ராமநகரம் மாவட்டத்தில் உள்ள ஒரு நகரமும் மற்றும் கனகபுரா தாலுகாவின் தலைமையகமும் ஆகும். இந்நகரம் பெங்களூரு நகரிலிருந்து 55 கி.மீ. தொலைவில் உள்ள இந்த நகரம் பட்டு மற்றும் கிரானைட் உற்பத்திக்கு பிரபலமானது ஆகும். இது கர்நாடக மாநிலத்தின் பசுமையான காடுகள் சூழ அமைந்துள்ளது மற்றும் இந்த நகரம் ஒரு சுற்றுலாத் தலமாகவும், கர்நாடக மாநிலம் முழுவதிலும் அடிக்கடி பார்வையிடப்படும் சுற்றுலாப் பயணிகளின் விருப்பத் தேர்வாகவும் உள்ளது. ஏனெனில், இந்நகரம் தீவிர மலையேறுபவர்கள் முதல் வரலாற்று ஆர்வலர்கள் மற்றும் வனவிலங்கு ஆர்வலர்கள் வரை அனைவருக்கும் தன்னகத்தே சில ஈர்ப்புகளைக் கொண்டுள்ளது.  

## நிலவியல்
கனகபுரா என்ற ஆள்கூற்றில் அமைந்துள்ளது. இதன் சராசரி உயரம் 638 மீட்டர் (2093 அடி) ஆகும்.  

கனகபுரா தேசிய நெடுஞ்சாலை 209 இல் பெங்களூருக்கு (தலைநகரம்) தெற்கே 55 கி.மீ. தொலைவில் ஆர்க்காவதி ஆற்றின் கரையில் (காவேரி நதியின் அவதாரம்) மற்றும் ராமநகரத்திலிருந்து 27 கி.மீ மற்றும் &nbsp; மைசூரிலிருந்து 96 கி.மீ தொலைவில் அமைந்துள்ளது.  

தேசிய நெடுஞ்சாலை 209 (பெங்களூர் - கோயம்புத்தூர்) கனகபுரா வழியாக செல்கிறது.  

## மொழிகள்
கன்னடம் முக்கிய மற்றும் அலுவல் மொழியாக உள்ளது.
# பங்கஜ் முல்லிக்


**பங்கஜ் குமார் முல்லிக் (Pankaj Kumar Mullick)** (பிறப்பு; 1905 மே 10 - இறப்பு: 1978 பிப்ரவரி 19) என்று அழைக்கப்படும் **பங்கஜ் முல்லிக்**, பிரபல வங்காள இந்திய இசையமைப்பாளரும் மற்றும் பின்னணி பாடகரும் ஆவார். திரைப்படங்களில் பின்னணி பாடல்கள் பயன்பாட்டின்போது, இவர் வங்காளத் திரையுலகம் மற்றும் இந்தித் திரையுலகில் திரைப்பட இசையின் முன்னோடியாக இருந்தார். அதே போல் ரவீந்திர சங்கீதத்தின் ஆரம்ப நிபுணராகவும் இருந்தார்.  

1970 ஆம் ஆண்டில் இவருக்கு பத்மஸ்ரீ விருது வழங்கப்பட்டது. அதைத் தொடர்ந்து 1972 ஆம் ஆண்டில் இந்தியத் திரைப்படத்துறையில் வாழ்நாள் பங்களிப்புக்காக தாதாசாகேப் பால்கே விருது (திரைத்துறையில் இந்தியாவின் மிக உயர்ந்த விருது , இந்திய அரசால் வழங்கப்படுவது) வழங்கப்பட்டது.  

## ஆரம்பகால வாழ்க்கை மற்றும் பயிற்சி
1905 ஆம் ஆண்டில் கொல்கத்தாவில் மோனிமோகன் முல்லிக் மற்றும் மோனோமோகினி ஆகியோருக்குப் பிறந்தார். இவரது தந்தைக்குப் பாரம்பரிய வங்காள இசையில் ஆழ்ந்த ஆர்வம் இருந்தது. இவர் துர்காதாஸ் பாண்டியோபாத்யாயா என்பவரின் கீழ் இந்தியப் பாரம்பரிய இசையில் தனது ஆரம்பப் பயிற்சியைத் தொடங்கினார். கொல்கத்தா பல்கலைக்கழகத்தின் ஸ்காட்டிஷ் சர்ச் கல்லூரியில் படித்தார். படிப்பு முடித்ததும், இரவீந்திரநாத் தாகூரின் உறவினரான தினேந்திரநாத் தாகூருடன் தொடர்பு கொண்டபோது இவரது வாழ்க்கையில் ஒரு முக்கியமான திருப்புமுனை ஏற்பட்டது. இது பங்கஜ் முல்லிக்கின் ரவீந்திர சங்கீதத்தின் மீது நீடித்த ஆர்வத்திற்கு வழிவகுத்தது. இரவீந்திரநாத் தாகூர், இவரை மிகவும் விரும்பினார். விரைவில் முல்லிக் தாகூரின் பாடல்களின் முன்னணி கலைஞர்களில் ஒருவராக அறியப்பட்டார்.  

## தொழில்
1926 இல் பதினெட்டு வயதில், கொல்கத்தாவை தளமாகக் கொண்ட 'வீடியோஃபோன்' என்ற நிறுவனத்துடன் தாகூரின் பாடலான *நெமசே ஆஜ் புரோதம்* என்ற பாடல் இவரது முதல் வணிகப் பதிவு ஆனது. இவர் பாடிய பல இசைத்தொகுப்புகளில் இதுவே முதலானது. இது அவருக்கு ரவீந்திர சங்கீதத்தில் ஒரு வீட்டுப் பெயரை உருவாக்கியது.
# Module:Bar box/styles.css

/* */  
.barbox {  
overflow-x: auto;  
padding: 0.4em 0  
}  

.barbox > table {  
-spacing: 0.8em 0;  
font-size: 88%;  
text-align: ;  
width: 100%  
}  

.barbox caption {  
font-weight: bold;  
margin: 0 0.4em  
}  

.barbox th/*, .barbox td:not(.bb-b)*/ {  
padding-: 0;  
padding-: 0  
}  

.bb-default {  
line-height: 1.6  
}  

.bb-c {  
text-align:  
}  

.bb-r {  
text-align:  
}  

.bb-min3 {  
min-width: 3em  
}  

.bb-min8 {  
min-width: 8em  
}  

.bb-lr, .bb-b {  
-: solid silver;  
-: solid silver  
}  

.bb-fl, .bb-b > div {  
float: ;  
overflow: hidden  
}
# நிதின் போஸ்


**நிதின் போசு** (*Nitin Bose* 26 ஏப்ரல் 1897 - 14 ஏப்ரல் 1986) இவர் ஓர் இந்தியத் திரைப்பட இயக்குநரும், ஒளிப்பதிவாளரும் மற்றும் திரைக் கதை ஆசிரியரும ஆவார். இவர் கொல்கத்தாவில் பிறந்து அங்கேயே இறந்தார். 1930கள் மற்றும் 1940களின் முற்பகுதியில், இவர் *நியூ தியேட்டர்ஸ்* என்ற படப்பிடிப்பு நிறுவனத்தில் பணிபுரிந்தார். வங்காளம் மற்றும் இந்தி இரண்டிலும் இருமொழி திரைப்படங்களை உருவாக்கினார். பின்னர், மும்பைக்குச் சென்று *பம்பாய் டாக்கீஸ்* மற்றும் *பிலிமிஸ்தான்* என்ற படப்பிடிப்பு நிறுவனங்களில் கீழ் திரைப்படங்களை இயக்கியுள்ளார்.  

இந்தியப் படங்களில் பின்னணி பாடலின் முதல் பயன்பாடு 1935இல் போஸ் இயக்கிய படங்களில் நிகழ்ந்தது: முதலில் *பாக்யா சக்ரா*, என்ற வங்காளத் திரைப்படம், அதே ஆண்டு அதன் இந்தி மறு ஆக்கமான *தூப் சாவோன்* ஆகியவற்றில் இடம் பெற்றது. இவரது *கங்கா ஜமுனா* என்ற திரைப்படம் மிகவும் புகழ்பெற்ற படைப்பாகும்.  

## இளமைக் காலம்
நிதின் போசு வங்காளத் தொழிலதிபர் ஹேமேந்திர மோகன் போஸ் மற்றும் மிருணாளினி ஆகியோருக்கு மகனாவார்.  

போசுக்கு சிறுவயதிலிருந்தே புகைப்படம் எடுப்பதில் மிகுந்த ஆர்வம் இருந்தது. ஒரு தீவிர புகைப்படக் கலைஞராக இருந்த இவரது தந்தை, தனது மகனின் ஆர்வத்தையும் வளர்த்தார்.  

## தொழில்
திரைப்பட இயக்கத்தில் போசின் முதல் முயற்சி பெல்ஜியப் பேரரசரின் இந்திய வருகை (1921) குறித்த ஆவணப்படமாகும்.  

போசு 1926 இல் *புனர்ஜன்மா* என்ற திரைப்படத்தில் ஒளிப்பதிவாளராக தனது திரைப்பட வாழ்க்கையைத் தொடங்கினார். நியூ தியேட்டர்ஸ் தயாரிப்பின் கீழ் *தேவதாசு* (1928) என்ற திரைப்படத்தில் ஒளிப்பதிவாளராக அறிமுகமானார். நடன-நாடகத்தை அடிப்படையாகக் கொண்டு இரவீந்திரநாத் தாகூர் இசையமைத்து இயக்கிய *நதிர் பூஜா* (1932) என்ற ஒரே படத்தின் ஒளிப்பதிவாளராக இருந்தார்.  

## விருதுகள்
- 1961 ஆம் ஆண்டின் தேசியத் திரைப்பட விருது: "கங்கா ஜமுனா" - இரண்டாவது சிறந்த இந்தித் திரைப்படம்
- தாதாசாகெப் பால்கே விருது 1977.
# பத்மினி சுவாமிநாதன்


**பத்மினி சுவாமிநாதன்** (Padmini Swaminathan) ஒரு இந்திய பெண்ணிய பொருளாதார நிபுணர் ஆவார். ஹைதராபாத்தில் உள்ள டாடா சமூக அறிவியல் கழகம் (டிஐஎஸ்எஸ்) வாழ்வாதார மையத்தின் தற்போதைய தலைவராக உள்ளார். அவர் சென்னை வளர்ச்சி ஆராய்ச்சி நிறுவனம் (எம்ஐடிஎஸ்) இயக்குநராகவும் பணியாற்றியுள்ளார். மேலும், 2011 இல் ஓய்வு பெறும் வரை இந்திய ரிசர்வ் வங்கியின் பிராந்திய ஆய்வுகளுக்கான தலைவர் பதவியில் இருந்தார். சுவாமிநாதன் தொழில்துறை அமைப்பு, தொழிலாளர், கல்வி மற்றும் ஆரோக்கியம் ஆகியவற்றை பாலின கண்ணோட்டத்தில் ஆய்வு செய்துள்ளார்.
# அனடோலி சிமோன்



**அனடோலி டேவிதோவிச் சிமோன்** *(Anatoly Davydovich Zimon)* மாசுகோ மாநில தொழில்நுட்பக் கல்விக்கழகத்தில் ஒரு கெளரவ பேராசிரியராக இருந்தார். இவர் வாழ்ந்த காலம் 1924 ஆம் ஆண்டு நவம்பர் மாதம் 20 ஆம் நாள் முதல் 2015 ஆம் ஆண்டு பிப்ரவரி மாதம் 22 ஆம் நாள் வரையுள்ள காலமாகும். தொழில்நுட்ப அறிவியல் முனைவர், உருசியாவின் கௌரவ அறிவியல் அறிஞர், பன்னாட்டு சூழலியல் கல்விக் கழகத்தின் கற்பிப்பாளர் மற்றும் வாழ்க்கை பாதுகாப்பு அமைப்பின் முதுபெரும் தலைவர் போன்ற சிறப்புகளும் இவருக்கு உண்டு. இரண்டாம் உலகப்போரில் முதுபெரும் அனுபவம் கொண்டவர், மற்றும் ஓர் ஓய்வு பெற்ற படைத்தலைவர் என்றும் சிமோன் கருதப்படுகிறார் .  

ஒட்டும் வேதியியல் துறையில் ஒரு புதிய போக்கை இவர் நியாயப்படுத்தி உருவாக்கினார். இத்துறை ஒரு பெரிய அறிவியல் மற்றும் நடைமுறை மதிப்பைக் கொண்டுள்ளது. மேலும் இத்துறை உருசியாவிலும் வெளிநாட்டிலும் அங்கீகாரத்தைப் பெற்றுள்ளது. அமெரிக்காவில் வெளியிடப்பட்ட இரண்டு கட்டுரைகள் உட்பட இவரின் ஏழு தனிக்கட்டுரைகள் இத்துறையின் கலைக்களஞ்சியமாக திகழ்ந்தன. சப்பான் மற்றும் செருமனியில் வெளியிடப்பட்ட தூய்மையாக்கல் என்ற புத்தகத்தில் தனது சொந்த ஆராய்ச்சியின் அடிப்படைகளையே இவர் எழுதியிருந்தார். செர்னோபில் பேரழிவுக்குப் பிறகு அந்நிகழ்வை ஆய்வு செய்தே தூய்மைப்படுத்தல் கோட்பாடு நடைமுறையை இவர் முன்வைக்கிறார். ஐந்து விஞ்ஞானப் புத்தகங்களை இவர் வெளியிட்டுள்ளார். அவற்றில் இயற்பியல் மற்றும் கூழ்ம வேதியியலில் முதல் முறையாக எழுதப்பட்ட இயற்பியல் மற்றும் கூழ்ம வேதியியல் பாடப்புத்தகங்கள் ஆகும். 1967-2001 ஆம் ஆண்டுகளில் இவர் 26 புத்தகங்களை வெளியிட்டார். சமீபத்திய மறு வெளியீட்டின் படி இது 37 தொகுதிகளையும் 571 அச்சிடப்பட்ட பக்கங்களையும் உருவாக்குகிறது
# மங்கோலியர்களின் ஐரோப்பியப் படையெடுப்பு



பதின்மூன்றாம் நூற்றாண்டின் **மங்கோலியர்களின் ஐரோப்பியப் படையெடுப்பானது** 1220கள் முதல் 1240கள் வரை நடைபெற்றது. கிழக்கு ஐரோப்பாவில் வோல்கா பல்கேரியா, குமனியா, மற்றும் கீவ் மற்றும் விளாடிமிர் போன்ற உருசிய சமஸ்தானங்களை மங்கோலியர்கள் அழித்தனர். நடு ஐரோப்பாவில் துண்டாகி இருந்த போலந்து மீது மங்கோலிய ராணுவங்கள் இருமுனை தாக்குதலைத் தொடுத்தன. போலந்து தாக்குதலானது லெக்னிகா யுத்தத்தில் (9 ஏப்ரல் 1241) உச்சத்தை அடைந்தது. அங்கேரியன் மீதான தாக்குதல் மொகி யுத்தத்தில் (11 ஏப்ரல் 1241) உச்சத்தை அடைந்தது. காக்கேசியாவிலிருந்த சார்சியா ராச்சியம், மற்றும் செச்சனியர்கள் மற்றும் இங்குஷ் மக்கள் ஆகியோரின் மீதும் தாக்குதல்கள் தொடுக்கப்பட்டன. இந்தத் தாக்குதலுக்கான திட்டங்கள் தளபதி சுபுதையால் உருவாக்கப்பட்டு, படு கான் மற்றும் கதன் ஆகியோரால் தலைமைதாங்கப்பட்டன. கடைசியாக குறிப்பிடப்பட்ட இருவருமே செங்கிஸ் கானின் பேரன்கள் ஆவர். இவர்களது படையெடுப்புகள் பெரும்பாலான கிழக்கு ஐரோப்பிய பகுதிகளை தங்க நாடோடிக் கூட்டப் பேரரசுடன் இணைத்தன. தங்களுக்குள் சண்டையிட்டுக் கொண்டிருந்த ஐரோப்பிய இளவரசர்கள் மங்கோலியப் படையெடுப்பைத் எதிர்நோக்கியிருக்கும் அச்சமயத்தில் ஒருவருக்கொருவர் உதவி செய்து கொள்வதுதான் ஒரே வழி என்பதை புரிந்து கொண்டனர். எனவே நடு ஐரோப்பாவின் பகுதிகளில் உள்ளூர் போர்கள் மற்றும் சண்டைகள் நிறுத்தப்பட்டன. மங்கோலியர்கள் பின் வாங்கிய பிறகே சண்டைகள் திரும்ப ஆரம்பிக்கப்பட்டன. ஆரம்பகால படையெடுப்புகளுக்குப் பின்னர் சோதனை தாக்குதல்கள் மற்றும் தண்டனை கொடுக்கும் பயணங்கள் பதின்மூன்றாம் நூற்றாண்டின் பிற்பகுதி வரை தொடர்ந்தன.
# திண்டல் - அக்ரஹாரம் இணைப்பு சாலை



**திண்டல் - அக்ரஹாரம் இணைப்பு சாலை**யானது (*Thindal - Agraharam Link Road*) (MDR-62), தமிழ்நாடு மாநிலத்திலுள்ள ஈரோடு மாவட்டத்தில், ஈரோடு மாநகரினூடாகச் செல்லும் இணைப்புச்சாலைத் திட்டமாகும். இது ஈரோட்டின் ஆரச் சாலைகளின் போக்குவரத்து நெரிசலைக் குறைக்க உருவாக்கப்பட்டது.  

இந்த திண்டல்-வில்லரசம்பட்டி-பெரியசேமூர்-பி.பெ.அக்ரஹாரம் இணைப்பு சாலை ஈரோட்டின உள் வட்டச் சாலை என்றும் அழைக்கப்படுகிறது.  

இது வெளி வட்டச்சாலை திட்டத்திற்கு முன்பாகவே உருவாக்கப்பட்ட சாலையாகும்.  

## இணைப்பு
இது திண்டல் - வில்லரசம்பட்டி - பெரியசேமூர் வழியாக பி.பெ.அக்ரஹாரம் பகுதியை இணைக்கும் இச்சாலை தற்போது பயன்பாட்டில் மாவட்ட முக்கிய சாலை-62 என வழங்கப்படுகிறது. இந்த இணைப்பு சாலை பெருந்துறை சாலையிலிருந்தது நசியனூர் சாலை, சத்தி சாலை வழியாக பவானி சாலையை இணைக்கிறது.  

இந்த சாலை தற்போது மாநில அரசின் மூலம் 11மீ அகலத்தில் மையத்தடுப்புடன் கூடிய பல்வழித்தடத்திலான சாலையாக விரிவுபடுத்தும் பணிகள் நடைபெற்றுவருக்கின்றன.  

## மேலும் பார்க்க
- வெளி வட்டச் சாலை, ஈரோடு
- ஈரோடு போக்குவரத்து
- திண்டல் உயர்மட்ட சாலை
- காவிரி நதிக்கரை சாலை, ஈரோடு
# மங்கோலியர்களின் ஜப்பானியப் படையெடுப்புகள்



1274 மற்றும் 1281 ஆகிய ஆண்டுகளில் நடைபெற்றன. கொரியியோ என்று அழைக்கப்பட்ட ஒரு கொரிய ராச்சியத்தை கப்பம் கட்டுமாறு அடிபணிய வைத்த பிறகு குப்லாய் கான் ஜப்பானிய தீவுகளை வெல்வதற்காக ராணுவ முயற்சிகளை மேற்கொண்டார். ஆனால் இத்திட்டம் இறுதியில் தோல்வியில் முடிந்தது. இந்த படையெடுப்பு முயற்சிகள் வரலாற்றில் முக்கியத்துவம் வாய்ந்தவையாகக் கருதப்படுகின்றன. ஏனெனில் மங்கோலிய விரிவாக்கத்திற்கு இவை ஒரு எல்லையை வகுத்தன. ஜப்பானிய வரலாற்றில் தேச முக்கியத்துவம் வாய்ந்த நிகழ்வாக இது கருதப்படுகிறது. பல்வேறு புனைகதைகளில் இந்த படையெடுப்புகள் பற்றிக் கூறப்பட்டுள்ளது. கமிகசே ("தெய்வீகக் காற்று") என்ற சொல் பரவலாக பயன்படுத்தப்பட்ட ஆரம்ப கால நிகழ்வுகள் இவையாகும். மங்கோலிய கப்பல்கள் எதிர்கொண்ட 2  சூறாவளிகளை ஜப்பானியர்கள் இவ்வாறு குறிப்பிட்டனர்.  

சீனாவுக்கு வெளியில் வெடி மருந்தானது உபயோகப்படுத்தப்பட்ட ஆரம்பகால  நிகழ்வுகளில் இதுவும் ஒன்று. குறிப்பிடத்தக்க தொழில்நுட்ப முன்னேற்றமாக இந்தப் போரின் போது வெடிக்கக்கூடிய, கைகள் மூலம் எரியக்கூடிய வெடிகுண்டுகள் பயன்படுத்தப்பட்டன.
# சென் மோதிரம்

ஓரசு கைகளில் பற்றியிருக்கும் **சென் மோதிரம்**]]  

**சென் மோதிரம்** (**Shen ring**) என்பது பண்டைய எகிப்திய கடவுள்கள் கைகளில் பற்றி இருக்கும் பாதுகாப்பு வளையல் போன்ற மோதிரம் ஆகும்.  

எகிப்திய மொழியில் *சென்* என்பதற்கு *கயிற்றால் சுற்றியிருக்கும் வளையம் போன்ற மோதிரம்* என்று பொருளாகும். பண்டைய எகிப்திய தொன்மவியலில், சென் மோதிரம் அழிவற்ற பாதுகாப்பின் அடையாளமாகக் கருதப்படுகிறது.  

கழுகுத் தலை கொண்ட ஓரசு கடவுளின் கையில் எப்போதும் சென் மோதிரம் இருக்கும். எகிப்தின் மூன்றாம் வம்ச ஆட்சியின் நினைவுச் சின்னங்களில் ஒன்றான பார்வோன் ஜோசெர் பிரமிடு வளாகத்தில் சென் மோதிரம் ஒன்றை தொல்லியல் அகழாய்வில் கண்டெடுத்தனர்.  

சென் மோதிரத்தை இரட்டை வடக்கயிற்றியில் சுற்றப்பட்டிருக்கும். கயிற்றின் முனைகள் மடிந்திருக்கும் வகையில், ஒரு மூடிய வளையம் அடிப்பகுதியில் முடிச்சுடன் உருவாகிறது. சென் மோதிரம், சிலுவை போன்ற ஆங்க் அல்லது தாயத்து அல்லது போல தோன்றுகிறது. இது ஒரு மந்திர உதவியாக பயன்படுத்தப்பட்டது. எகிப்தின் மூன்றாம் வம்ச மற்றும் நான்காம் வம்ச ஆட்சிக் காலங்களில் பார்வோன்களின் குடும்பத்தினர் பாதுகாப்புக்காக கழுத்தில் அணிந்திருந்தனர்.  

கைகயில் சென் மோதிரம்]]  

நாட்டின் காஞ்சோ ரோனோ தொல்லியல் களத்தின் அகழாய்வில் கண்டெடுக்கப்பட்ட சென் மோதிரம் வடிவ பொருள்]]  

## இதனையும் காண்க
- அன்கு
- ஓரசு கடவுளின் கண்
- உசாப்தி
- குறுங்கல்வெட்டு
- கிளியோபாட்ராவின் ஊசி
- பாபிரஸ்
# வியட்நாம் மீதான மங்கோலியர்களின் படையெடுப்புகள்

**வியட்நாம் மீதான மங்கோலியப் படையெடுப்புகள்** அல்லது **மங்கோலிய-வியட்நாமிய போர்கள்** என்பது மங்கோலியப் பேரரசு மற்றும் அதன் தலைமை கானரசான யுவான் அரசமரபு ஆகியவை மூன்று முறை திரான் அரசமரபின் காலத்தின்போது தாய் வியட் மற்றும் சம்பா ராச்சியம் மீது போர் தொடுத்ததைக் குறிப்பதாகும். இப்படையெடுப்புகள் 1258, 1285, மற்றும் 1287-88 ஆகிய ஆண்டுகளில் நடைபெற்றன. முதல் படையெடுப்பானது 1258 ஆம் ஆண்டு ஒன்றுபட்ட மங்கோலியப் பேரரசின் கீழ் ஆரம்பிக்கப்பட்டது. அந்நேரத்தில் மங்கோலியப் பேரரசு சாங் சீனாவைத் தாக்க வேறுபட்ட வழிகளை எதிர்பார்த்துக் கொண்டிருந்தது. தாய் வியட் தலைநகரமான தாங் லாங்கை (தற்போதைய ஹனோய்) மங்கோலியத் தளபதி உரியங்கடை வெற்றிகரமாக கைப்பற்றினார். பிறகு 1259 ஆம் ஆண்டு வடக்கு நோக்கி திரும்பி சாங் அரசமரபின் மீது படையெடுத்தார். இப்படையெடுப்பு  தற்கால குவாங்சி என்ற இடத்தில் நடைபெற்றது. ஒருங்கிணைக்கப்பட்ட மங்கோலிய தாக்குதலின் ஒருபகுதியாக இந்த படையெடுப்பு நடைபெற்றது. மோங்கே கான் தலைமையிலான ராணுவம் சிச்சுவான் மாகாணத்தைத் தாக்கியது. மற்ற மங்கோலிய ராணுவங்கள் தற்கால சாண்டோங் மற்றும் ஹெனன் ஆகிய பகுதிகளை தாக்கின.  

இரண்டாவது மற்றும் மூன்றாவது படையெடுப்புகள் யுவான் அரசமரபின் குப்லாய்கானின் ஆட்சியின்போது நடைபெற்றன.  அந்த நேரத்தில் மங்கோலியப் பேரரசு நான்கு வெவ்வேறு பகுதிகளாக பிரிந்திருந்தது. அவற்றில் யுவான் அரசமரபு வலிமையானதாகவும் பெரியதாகவும் இருந்தது. இந்த படையெடுப்புகள் 1285 ஆம் ஆண்டில் நிலத்தில் மங்கோலியர்களுக்கு ஏற்பட்ட பெரிய தோல்வியாக அமைந்தது. மேலும் 1288 ஆம் ஆண்டில் மங்கோலிய கடற்படையானது அழிந்தது. எனினும் திரான் அரசமரபு மற்றும் சம்பா ராச்சியம் ஆகிய இரண்டுமே பெயரளவில் யுவான் அரசமரபின் உயர்நிலையை ஒத்துக்கொண்டன. மேற்கொண்டு சண்டைகளைத் தவிர்க்க கப்பம் கட்ட ஒத்துக் கொண்டன.
# வூல்ப்காங் பவுலி



|notable_students =  
|signature =  
|footnotes = His godfather was Ernst Mach. He is not to be confused with Wolfgang Paul, who called Pauli his "imaginary part", a pun with the imaginary unit *i*.  
}}  
**வூல்ப்காங் பவுலி** (Wolfgang Pauli; 25 ஏப்ரல் 1900 – 15 திசம்பர் 1958), ஆத்திரிய நாட்டிலுள்ள வியன்னாவில் பிறந்தவர்; குவாண்டம் இயற்பியலின் முன்னோடிகளுள் ஒருவரான பவுலி ஒரு கருத்தியற்பியல் அறிஞர் ஆவார். அவரது பெயரில் வழங்கப்படும் பவுலி தவிர்ப்புத் தத்துவத்தைக் கண்டுபிடித்ததற்காக அவருக்கு 1945-ஆம் ஆண்டின் இயற்பியலுக்கான நோபல் பரிசு வழங்கப்பட்டது.
# எலிபென்டைன் தீவு



**எலிபென்டைன் தீவு** (**Elephantine**) தெற்கு எகிப்தில் அஸ்வான் பகுதியில் பாயும் நைல் நதியில் அமைந்த தீவு மற்றும் தொல்லியல் களம் ஆகும். எலிபென்டைன் தீவு, வடக்கிலிருந்து தெற்காக 1200 மீட்டர் நீளமும், 400 மீட்டர் அகலமும் கொண்டது. இத்தீவு யானையின் தும்பிக்கை வடிவில் உள்ளதால் இதற்கு எலிபென்டைன் தீவு எனப்பெயராயிற்று. பண்டைய எகிப்தியர்கள் சிற்பங்கள் மற்றும் கட்டுமானத்திற்கு தேவையான கருங்கற்களை இத்தீவிலிருந்து வெட்டி எடுத்தனர். இத்தீவின் அகழாய்வில் பாபிரஸ் மற்றும் பானையோட்டுக் குறிப்புகள் கண்டெடுக்கப்பட்டுள்ளது.  

## படக்காட்சிகள்

## இதனையும் காண்க
- எலிபென்டைன் பாபிரஸ் மற்றும் பானையோட்டுக் குறிப்புகள்
- பண்டைய எகிப்திய நகரங்கள்
# செங்கண் மரத்தவளை


**செங்கண் மரத்தவளை** (*Agalychnis callidryas*) என்பது மெக்சிக்கோ தொடங்கி நடு அமெரிக்கா, கொலம்பியா வரை பரவியுள்ள மழைக்காடுகளைச் சேர்ந்த ஒரு மரம் வாழ் தவளையாகும். இது ஐலிடு குடும்பத்தைச் சேர்ந்தது. இதன் அறிவியல் பெயரான அ. கால்லிதிரையாசு என்பது அழகு எனப் பொருள் தரும் கால்லி என்னும் கிரேக்கச் சொல்லும் மரத்தில் வாழும் இளம்பெண் எனப்பொருள் தரும் திரையாடு என்னும் சொல்லும் சேர்ந்து வந்தது.  

## தோற்றக்குறிப்பு

இந்த இனத் தவளைகளின் கண் சிவப்பாகவும் கண்மணியானது நெடுக்குவாட்டில் குறுகலாகவும் இருக்கும். எடுப்பான பச்சைநிறத்தில் இருக்கும் இத்தவளையின் உடலில் மஞ்சளும் நீலமும் சேர்ந்திருக்கும். மேலும் பக்கவாட்டில் கோடுகள் கொண்டது. தப்பை போன்ற சவ்வுள்ள இதன் கால்கள் சிவப்பாகவோ இளஞ்சிவப்பாகவோ இருக்கும். இதன் தோல் வயிற்றுப் புறம் மென்மையாகவும் முதகுப்புறம் மொத்தமாகவும் கடினமாகவும் இருக்கும். இலைகளில் பிடித்துக் கொள்வதற்கு ஏதுவாக இதன் கால்கள் தகவமைக்கப்பட்டுள்ளன.  

## வாழும் சூழலும் பரவலும்
இத்தவளைகள் மழைக்காடுகளில் உள்ள ஆறுகள், குளங்களுக்கு அருகில் வசிக்கின்றன. மேலும் அட்லாண்டிக்குச் சரிவில் உள்ள மெக்ச்சிக்கோ, பனாமாவின் நடுப்பகுதி, வடக்கு கொலம்பியா நாடுகளின் ஈரப்பதமான தாழ்நிலங்களிலும் வசிக்கின்றன. பசிபிக் சரிவிலும் இவை நிகராகுவா, பனாமாப் பகுதிகளில் உள்ளன. பகலில் வெப்பநிலையும் இரவில் வெப்பநிலையும் இவை வாழ்வதற்கு உகந்த தட்பவெப்பநிலை ஆகும்.  

## பண்புகள்
இவ்வினத் தவளைகள் தங்கள் வாழ்வின் பெரும்பகுதியை மரங்களிலேயே கழிக்கின்றன. மேலும் இவை சிறப்பாகத் தாவக் கூடியன. இவை நச்சுத்தன்மை இல்லாத தவளைகள். தங்களைக் காத்துக் கொள்ள உருமறைப்பையே (*camouflage*) பெரிதும் சார்ந்துள்ளன. பகலில் இவை தங்கள் உடலின் பக்கவாட்டை பின்னங்கால்களைக் கொண்டு மறைத்துக் கொள்ளும். சிவந்த கால்களை வயிற்றுக்கடியிலும் செந்நிறத்தில் உள்ள கண்களை மூடிக்கொண்டும் அசைவற்றும் இருக்கும். இதனால் இது முழுவதும் பச்சை நிறத்தில் சுற்றுப் புறத்தில் உள்ள இழைதழைகளைப் போலவே இருக்கும். சிவப்பு நிறத்தில் இருக்கும் இதன் பெரிய சிவப்புக் கண்கள் தற்காப்புக்காக தகவமைத்துக் கொண்ட உறுப்பாகும். எதிரி அல்லது கொன்றுண்ணியானது இதனை நெருங்கி வருகையில் இது கண்களைச் சட்டெனத் திறக்கும். இதனைக் கொல்ல வந்த விலங்கு இதனால் திகைத்து நிற்கையில் தவளை தப்பியோட நேரம் கிடைக்கிறது.  

## இனப்பெருக்கம்
இவ்வினத் தவளைகளில் ஆண் தவளையின் உடலளவு இணையைத் தேர்ந்தெடுத்தலில் ஒரு காரணியாக இருப்பதாகக் கண்டறியப்பட்டுள்ளது. ஆண் தவளைகள் தாங்கள் அமர்ந்திருக்கும் செடிகளை அசைத்து அதிரச்செய்வதன் மூலம் பெண் தவளைகளை ஈர்க்கின்றன. மேலும் மரம் வாழ் விலங்குகளில் அதிர்வு ஒரு தகவல் பரிமாற்ற முறையாக இருப்பது இத்தவளை இனத்தில் தான் முதன்முதலில் கண்டறியப்பட்டது. இணை சேர்ந்த பின் பெண் தவளையானது நீரின் மேல் உள்ள இலைகளில் ஏறத்தாழ 40 முட்டைகளை இடுகிறது. முட்டைகள் ஒன்றோடொன்று ஒட்டிக்கொண்டிருக்க பசை போன்ற ஒரு திரவமும் சுரக்கிறது. இது முட்டைகள் நீரினை இழக்காமல் இருக்க உதவாமல் இருக்க உதவுகிறது.  

முட்டையானது ஆறேழு நாட்களுக்குப் பிறகு பொறிந்து தலைப்பிரட்டைகள் வருகின்றன. இவை கீழுள்ள நீரில் விழுந்து வளர்கின்றன. இந்தத் தலைப்பிரட்டைகள் முழுத்தவளையாக வளர மூன்று வாரங்கள் முதல் பல மாதங்கள் வரை ஆகின்றது. தலைப்பிரட்டையின் நிறம் பச்சையில் இருந்து பழுப்பாக மாறுகிறது. கண் மஞ்சள் நிறத்தில் இருந்து சிவப்பாக மாறுகிறது. இந்த நிற மாற்றங்கள் தவளையின் முதிர்ச்சியைக் காட்டுகின்றன. செங்கண் மரத்தவளையின் வாழ்நாள் ஏறத்தாழ ஐந்து ஆண்டுகள்.
# மங்கோலியர்களின் சிரியா மீதான படையெடுப்புகள்

1240கள் முதல் மங்கோலியர்கள் அடிக்கடி **சிரியா மீது படையெடுத்தனர்** அல்லது படையெடுக்க முயற்சித்தனர். இம்முயற்சிகளில் பெரும்பாலானவை தோல்வி அடைந்தன. 1260 மற்றும் 1300 இல் அவர்கள் சில வெற்றிகளைப் பெற்றனர். அலெப்போ மற்றும் திமிஷ்கு ஆகிய  நகரங்களை வென்றனர். அய்யூப்பிய வம்சத்தை அழித்தனர். ஆனால் சில மாதங்களிலேயே மங்கோலியர்கள் பின்வாங்க வைக்கப்பட்டனர். ஒவ்வொரு முறையும் அப்பகுதியில் இருந்த மற்ற படைகளால் அவர்கள் இவ்வாறான நிலைக்கு உள்ளாக்கப்பட்டனர். முக்கியமாக எகிப்திய மம்லுக்குகளால் அவர்கள் இவ்வாறான நிலைக்கு உள்ளாக்கப்பட்டனர். 1260 முதல் இந்த நிகழ்வுகள் **மம்லுக்-இல்கானரசு போர்** என்று அழைக்கப்படுகிறது.  

-
# பெடோசியா

**பெடோசியா** (, *Feodosiya*; , *Feodosiia*; (-இல் இருந்து) என்பது ஒரு துறைமுகம் மற்றும் உல்லாசப்போக்கிடம் ஆகும். இது **தியோடோசியா** என்றும் அழைக்கப்படுகிறது. கருங்கடலின் கடற்கரையில் அமைந்திருக்கும் இது கிரிமியா பகுதியின் ஒரு முக்கியத்துவம் வாய்ந்த பட்டணம் ஆகும். பெடோசியா நகராட்சியின் நிர்வாக மையமாக பெடோசியா செயல்படுகிறது. பெடோசியா நகராட்சி என்பது கிரிமியாவில் உள்ள ஒரு பகுதியாகும். இந்த நகரம் அதன் வரலாறு முழுவதுமே **கபா** என்று அழைக்கப்பட்டது. கடைசியாக எடுக்கப்பட்ட 2014ஆம் ஆண்டு மக்கள் தொகை கணக்கெடுப்பின்படி இந்த நகரின் மக்கள் தொகை 69,145 .  

## வரலாறு

### தியோடோசியா

இந்த நகரமானது கி. மு. ஆறாம் நூற்றாண்டில் மிலேடோசு நகரத்தில் இருந்து வந்திருந்த கிரேக்க காலனித்துவவாதிகளால் தியோடோசியா என்ற பெயருடன் நிறுவப்பட்டது. இந்த நகரம் அதன் வளமான விவசாய நிலங்களுக்காக அறியப்படுகிறது. விவசாய நிலங்களை நம்பியே இந்த நகரத்தின் வணிகமானது நடைபெற்றது. கி. பி. நான்காம் நூற்றாண்டில் இந்த நகரமானது ஹூணர்களால் அழிக்கப்பட்டது.  

அடுத்த 900 வருடங்களுக்கு இந்த நகரம் ஒரு சிறிய கிராமமாக தொடர்ந்தது. சில நேரங்களில் கசர்கள் மற்றும் பைசாந்தியப் பேரரசு ஆகியோர் செல்வாக்குச் செலுத்திய பகுதிகளில் ஒன்றாக இது இருந்தது. அகழ்வாராய்ச்சிகளின் படி ஒன்பதாம் நூற்றாண்டிலிருந்து தேதியிடப்பட்ட கசர் கலைப்பொருட்கள் இந்த இடத்தில் கிடைக்கின்றன.  

கிரிமியாவின் மற்ற பகுதிகள் போலவே இந்த இடம் (கிராமம்) கிப்சாக்குகளின் ஆட்சிப் பகுதியாக மாறியது. 1230களில் மங்கோலியர்கள் இதனை கைப்பற்றினர்.
# ரிச்சர்ட் ராப்சன்


**ரிச்சர்ட் ராப்சன்** *(Richard Robson)* ஆத்திரேலியாவிலுள்ள மெல்போர்ன் பல்கலைக்கழகத்தின் வேதியியல் பேராசியரும் 2025ஆம் ஆண்டிற்கான வேதியலுக்கான நோபல் பரிசு பெற்றவரும் ஆவார். இவர் 1937ஆம் ஆண்டு சூன் மாதம் 4ஆம் நாள் பிறந்தார். ஒருங்கிணைப்புப் பலபடிகள் குறிப்பாக உலோக-கரிம கட்டமைப்புகளில் நிபுணத்துவம் பெற்ற ராப்சன் 200க்கும் மேற்பட்ட கட்டுரைகளை வெளியிட்டுள்ளார். இடைநிலைத் தனிமங்கள் பங்குபெறும் படிகப் பொறியியலின் முன்னோடி என்று ராப்சன் கருதப்படுகிறார்.  

## கல்வி

ராப்சன் இங்கிலாந்தின் மேற்கு யார்க்சையரில் உள்ள கிளசுபர்னில் பிறந்தார். ஆக்சுபோர்டு பல்கலைக்கழகத்தில் வேதியியலைப் படித்தார். 1959ஆம் ஆண்டில் இளநிலையும் 1962ஆம் ஆண்டில் முனைவர் பட்டமும் பெற்றார். கலிபோர்னியா தொழில்நுட்ப நிறுவனத்தில் 1962-64ஆம் ஆண்டுகள் மற்றும் இசுடான்போர்டு பல்கலைக்கழகத்தில் 1964-65 ஆம் ஆண்டுகளில் முனைவர் பட்ட மேற்படிப்பு ஆராய்ச்சியை மேற்கொண்டார். மெல்போர்ன் பல்கலைக்கழகத்தில் வேதியியல் விரிவுரையாளர் தகுதியைப் பெறுவதற்கு முன்பு 1966-70ஆம் ஆண்டு வரை இவர் தனது தொழிலில் அங்கேயே இருந்தார்.  

## அங்கீகாரம்
ஆத்திரேலிய அரச வேதியியல் நிறுவன கனிமப் பிரிவின் மதிப்புமிக்க பர்ரோசு விருதை பேராசிரியர் ராப்சன் 1998ஆம் ஆண்டு பெற்றார். ஆத்திரேலிய அறிவியல் கல்விக்கழகத்தின் உறுப்பினரா 2000ஆம் ஆண்டில் தேர்ந்தெடுக்கப்பட்டார்.
# பெங் சிக்சன்

**பெங் சிக்சன்** *(Peng Sixun)* என்பவர் சீன நாட்டைச் சேர்ந்த ஒரு மருத்துவ வேதியியலாளர் ஆவார். இவர் 1919 ஆம் ஆண்டு சூலை மாதம் 28 ஆம் நாள் பிறந்தார்.  

சீனாவின் பாவோயிங் மாகாணத்தின் துயியா மக்கள் வம்சாவளியைச் சேர்ந்த ஒருவரே பெங் சிக்சன் ஆவார். இவர் 1942 ஆம் ஆண்டு தேசிய மருந்தியல் கல்லூரியில் பட்டம் பெற்றார், 1950 ஆம் ஆண்டு கொலம்பியா பல்கலைக்கழகத்தில் முதுநிலை பட்டத்தை முடித்தார். சீனா மருந்தியல் பல்கலைக்கழகம் என்று பெயர் மாற்றம் கண்டிருந்த தான் கற்ற பல்கலைக்கழகத்திற்கே கல்வி கற்பிக்க பெங் மீண்டும் திரும்பினார். 1996 ஆம் ஆண்டு பிப்ரவரியில் சீன பொறியியல் கல்விக் கழகத்திற்காகத் தேர்ந்தெடுக்கப்பட்டார். 2018 ஆம் ஆண்டு டிசம்பர் மாதம் 9 ஆம் நாள் தனது 99 ஆம் வயதில் பெங் இறந்தார்.
# சீர்பாதர்


**சீர்பாதர்** (*Seerpadar*) எனப்படுவோர் இலங்கையின் மட்டக்களப்பு, அம்பாறை மாவட்டங்களில் காணப்படுகின்ற வேளாண்மையை பிரதானமாகக் கொண்ட தமிழ்ச்சமூகத்தினர் ஆவர்.  

## வரலாறு

**சீர்பாதர்** அல்லது **சீர்பாதகுலம்** என்பது சோழ இளவரசி சீர்பாததேவியின் பெயரினைக்கொண்டு பல்வேறு சாதி மக்களை ஒருங்கிணைத்து உருவானதாக கருதப்படுகிறது. இதனை சீர்பாதகுல கல்வெட்டுக்கள், செப்பேடுகள் மற்றும் உள்ளூர் நாட்டார் கதைகள் மூலம் அறியலாம்.  
## சீர்பாதகுல செப்பேடுகள்
- கொக்கட்டிச்சோலைச் செப்பேடு
- வீரமுனைச் செப்பேடு
- திருக்கோவில் செப்பேடு
- திருகோணமலைச் செப்பேடு
- துறைநீலாவணைச் செப்பேடு

## சீர்பாதகுல மக்கள் வாழும் இடங்கள்
பிரதானமாக வீரமுனை, துறைநீலாவணை, குறுமண்வெளி, நாவிதன்வெளி, சேனைக்குடியிருப்பு, மல்வத்தை, தம்பலவத்தை, பாலமுனை, கரையக்கன்தீவு, மண்டூர், மகிழூர் முனை, கல்லோயா குடியேற்றக்கிராமங்கள், 7ம் கிராமம், 11ம் கிராமம், சீர்பாதபுரம் ,13ம் கிராமம், 15ம் கிராமம், 35ம் கிராமம், 6ம் கிராமம், றாணமடு,யானைகட்டிய வெளி,கல்வட்டை,சின்னவத்தை,மல்லிகைத்தீவு,வளத்தாபிட்டி,வீரச்சோலை, திருக்கோவில் பிரதேசத்தில் -கஞ்சிகுடிச்சாறு, தங்கவேலாயுதபுரம், விநாயகபுரம், சின்னத்தோட்டம், தாமரைக்குளம் ஆகிய பகுதிகளில் வாழ்கின்றனர். மேலும் இலங்கையின் உள்நாட்டு போர் மற்றும் இனக்கலவரங்களால் பாதிக்கப்பட்டு மட்டு-அம்பாறை மாவட்டங்களின் பல்வேறு பகுதிகள் மற்றும் பல்வேறு நாடுகளிலும் இடம்பெயர்ந்து வாழ்கின்றனர்.  

## சீர்பாதகுல குடிகள்
- சிந்தாத்திரன் குடி
- பாட்டுவாளி குடி
- முடவன் குடி
- காங்கேயன் குடி
- பெண்பழச்சி குடி
- காலதேவன் குடி
- வெள்ளாகி குடி
- நரையாகி குடி
- பரதேசி குடி
- ஞானி குடி
- படையன் குடி

## குறிப்பிடத்தக்க நபர்கள்
- அருள் செல்வநாயகம்
- வீ. தோ. பொ. த. ஆறுமுகபிள்ளை
- சாமித்தம்பி தில்லைநாதன், எழுத்தாளர்
- ஜீவா ஜீவரத்தினம்
- எஸ். முத்துக்குமாரன்
- தவராசா கலையரசன்
# ஈரோடு மணிக்கூண்டு



**ஈரோடு மணிக்கூண்டு** என்பது தமிழ்நாட்டிலுள்ள ஈரோடு மாநகரின் மையப்பகுதியிலிருக்கும் ஒரு மணிக்கூட்டுக் கோபுரம் ஆகும். இந்தப் பகுதியானது நகரில் முன்னர் இருந்த கோட்டைக்கும் பழைய நகரப்பகுதியான பேட்டைக்கும் நடுவில் அமைந்துள்ளது.  

## வரலாறு
1935ம் ஆண்டில், ஈரோடு நகராட்சியின் பொன்விழா கொண்டாட்டத்தின் போது, நகரின் மைய வர்த்தகப்பகுதியில் செயல்பட்டு வந்த இரு பெருந்தெருக்களின் குறுக்குவெட்டுச் சந்திப்புப் பகுதியில், மணிக்கூண்டு, அப்போதைய கோவை கலெக்டராக இருந்து வந்த கோல்டுவொர்த் என்பவரால் அமைக்கப்பட்டது. இந்த மணிக்கூண்டு, மார்க்கெட்டிற்கு வரும் வியாபாரிகளுக்கும், பொதுமக்களுக்கும் நேரம் தெரிந்து கொள்ள வசதியாக இருந்துள்ளது.  

## அமைவிடம்
அந்த இரு பெருந்தெருக்களும் தற்போதைய வழக்கத்தில் நேதாஜி சாலை என்றும், ஆர்.கே.வி. சாலை என்றும் தலைவர்களின் பெயரால் அழைக்கப்படுகின்றன.  

வடக்கில் ஆர்.கே.வி. சாலையின் முனையில் நகரின் அப்போதைய பேருந்து நிலையமும், தெற்கில் கச்சேரி சாலையில் நகரின் அப்போதைய அரசு மருத்துவமனை, நகரசபை, வட்ட அளவிலான நிர்வாக அலுவலகங்களும் இந்த மணிக்கூண்டினை மையப்படுத்தியே அமைந்திருந்தன.  

இந்த மணிக்கூண்டின் வடக்கில் நேதாஜி காய்கறி சந்தையும் தெற்கில் அப்துல்கனி ஜவுளி சந்தையும் செயல்படுகிறது. இதன் மேற்குப்பகுதியில் கோட்டையும் கிழக்கில் பேட்டையும் அமைந்துள்ளன.
# அந்தாட்டிக்காவின் வரலாறு

அந்தாட்டிக்காவின் வரலாறு (தமிழக வழக்கு: **அண்டார்டிக்காவின் வரலாறு**) என்பது புவியின் தொலைதூர தென்பகுதியில் இருப்பதாக நம்பப்பட்ட தெரா ஆத்திரேலியசு என்ற ஒரு பெரிய கண்டத்தை பற்றிய ஆரம்பகால மேற்கத்திய  கோட்பாடுகளிலிருந்து உருவாகிறது. அந்தாட்டிக்கா என்ற சொல் ஆர்க்டிக் வட்டத்திற்கு எதிரானது என்பதை உணர்த்துகிறது. இச்சொல் கி. பி. இரண்டாம் நூற்றாண்டில் டைரின் மரினசால் உருவாக்கப்பட்டது.  

நன்னம்பிக்கை முனை மற்றும் ஹார்ன் முனை ஆகியவற்றை 15 மற்றும் 16 ஆம் நூற்றாண்டுகளில் சுற்றிக் கடந்த நிகழ்வுகள் தெரா ஆத்திரேலியசு இன்கோகினிடோ ("தெரியாத தெற்கு நிலம்"), ஒருவேளை இருக்குமாயின், அது கண்டமாகத்தான் இருக்கும் என நிரூபித்தன. 1773ம் ஆண்டு ஜேம்ஸ் குக் மற்றும் அவரது குழு அந்தாட்டிக்க வட்டத்துக்குள் முதன்முறையாக சென்றனர். அவர்கள் அருகில் இருந்த தீவுகளை கண்டறிந்த போதும் அந்தாட்டிக்காவைக் காணவில்லை. அவர்கள் அந்தாட்டிக்கா கண்டத்திலிருந்து 240 கிலோ மீட்டர் தொலைவு வரை சென்று இருக்கலாம் என்று நம்பப்படுகிறது.  

27 ஜனவரி 1820 ஆம் ஆண்டு பேபியன் கோட்லியேப் வான் பெல்லிங்சவுசென் மற்றும் மிக்கைல் லசரேவ் ஆகியோர் தலைமையிலான உருசிய பயணக் குழு இளவரசி மார்த்தா கடற்கரையில் ஒரு பனிக்கட்டிப் பகுதியை கண்டது. இவ்விடமே பிற்காலத்தில் பிம்புல் பனிக்கட்டி பகுதி என்று அழைக்கப்பட்டது. பெல்லிங்சவுசென் மற்றும் லசரேவ் ஆகிய இருவரும் அந்தாட்டிக்கா கண்டத்தின் நிலப்பகுதியை அதிகாரபூர்வமாகப் பார்த்துக் கண்டறிந்த முதல் ஆய்வுப் பயணம் செய்பவர்கள் ஆயினர். மூன்று நாட்களுக்குப் பிறகு 30 ஜனவரி 1820 ஆம் ஆண்டு அயர்லாந்து நாட்டைச் சேர்ந்த எட்வர்ட் பிரான்ஸ்பீல்டு தலைமையிலான ஒரு பிரித்தானிய பயணக்குழு டிரினிட்டி தீபகற்பத்தை கண்டது. பத்து மாதங்களுக்குப் பிறகு அமெரிக்காவை சேர்ந்த நீர்நாய் வேட்டையாடுபவர் நாதனியல் பால்மர் 17 நவம்பர் 1820 அன்று அந்தாட்டிக்காவைக் கண்டார். அந்தாட்டிக்காவில் முதன்முதலில் கால் வைத்தவர் அநேகமாக அதற்கு ஓராண்டு கழித்து அங்கு இறங்கிய  நீர் நாய் வேட்டையாளர் மற்றும் அமெரிக்க கப்பல் தலைவரான யோவான் டேவிஸ் என்று கருதப்படுகிறது.  

இருபதாம் நூற்றாண்டின் ஆரம்ப பகுதியில் தென் துருவத்தை அடைய பல்வேறு ஆய்வுப் பயணங்கள் "அந்தாட்டிக்கா ஆய்வுப் பயணக் காலம்" என்ற நேரத்தின் போது நடைபெற்றன. அதில் பல, காயங்கள் மற்றும் இறப்பில் முடிந்தன. தென் துருவத்தை அடைவதில் நோர்வேயைச் சேர்ந்த ருவால் அமுன்செனுக்கும், பிரித்தானியரான ராபர்ட் பால்கன் பால்கன் ஸ்காட்டுக்கும் இடையே போட்டி இருந்தது. இறுதியாக ருவால் அமுன்சென் 13 டிசம்பர் 1911 ஆம் ஆண்டு தென் துருவத்தை அடைந்தார்.
# சிபு சக்கரவர்த்தி



**சிபு சக்ரவர்த்தி (Shibu Chakravarthy)** இவர் ஓர் இந்தியப் பாடலாசிரியரும், திரைக்கதை எழுத்தாளரும் மற்றும் கதாசிரியரும் ஆவார். இவர் முக்கியமாக மலையாளத் திரைப்படங்களில் பணியாற்றுகிறார். சுமார் 200 பாடல்களை எழுதியுள்ளார். *நாயர் சாப்*, *மனு மாமா*, *ஆதர்வம்* உள்ளிட்ட பல்வேறு படங்களுக்குத் திரைக்கதை எழுத்தாளராகவும் இருந்துள்ளார். இவர் மோலிவுட்டில் புதிய படங்களுக்கு எழுதுகிறார். 1984ஆம் ஆண்டில் *அல்லிமலர்காவ்* திரைப்படத்திற்காகத் தனது முதல் பாடலை எழுதினார். இவர் இன்னும் திரைத்துறையில் பணியாற்றுகிறார். 80க்கும் மேற்பட்ட படங்களில் பணியாற்றியுள்ளார்.  

## ஆரம்ப கால வாழ்க்கை
சிபு சக்ரவர்த்தி கொச்சியில் 1961 பிப்ரவரி 17 அன்று, எர்ணாகுளம் மாவட்டத்தின் கலூரில், மறைந்த கே. ஜி. தாஸ் மற்றும் ஆசிரியரான லீலா என்பவருக்கும் பிறந்தார். எடப்பள்ளி புனித ஜார்ஜ் பள்ளியிலிருந்து தனது பள்ளிப் படிப்பை முடித்தார். இவர் தனது மாமா எரூர் வாசுதேவன் என்பவரால் ஈர்க்கப்பட்டு மிகச் சிறிய வயதிலேயே கவிதைகள் எழுதத் தொடங்கினார்.  

## பாடலாசிரியர்
18 வயதில் மலையாள அடிப்படை இசைத்தொகுப்புகளுக்கு பாடல்களை எழுதத் தொடங்கினார்.  

இவரை 'பிரகாஷ் மூவி டோன்' என்ற நிறுவனத்தின் இராஜன் பிரகாஷ் மலையாளத் திரையுலகில் அறிமுகப்படுத்தினார். 1984ஆம் ஆண்டில் தனது 23 வயதில் மகாராஜா கல்லூரியில் தத்துவத்தில் முதுகலைப் பட்டம் செய்து கொண்டிருந்தபோது, இவரது முதல் படம் *அல்லிமலர்காவ்* வெளிவந்தது. திரைப்படத் துறையில் பணியாற்றும் போது பத்திரிகைத் துறையில் சான்றிதழ் பட்டம் பெற்றார்.  

ஷைமா என்ற படத்தில் இவர் எழுதிய "செம்பருத்தி பூவு" என்ற பாடல் பெரியளவில் அவருக்கு வெற்றியைத் தந்தது.. மேலும் இவர் மலையாளத் திரையுலகில் வெற்றிகரமான பாடலாசிரியரானார். 80க்கும் மேற்பட்ட படங்களில் சுமார் 250 பாடல்களையும், திருவிழா/பக்தி பாடல்களுக்காகச் சுமார் 200 பாடல்களையும் எழுதியுள்ளார்..  

## தனிப்பட்ட வாழ்க்கை
சக்ரவர்த்திக்கு நான்கு சகோதரிகள் உள்ளனர். இவரது மனைவி ஷிஜி, விஜயனா சாகர் பள்ளியில் (என்.பி.ஓ.எல் பள்ளி) முதல்வராகப் பணிபுரிகிறார். இவருக்கு ஒரு மகன் சாந்தனு மற்றும் ஒரு மகள் மாளவிகா, ஆஸ்திரேலியாவின் தெற்கு ஆஸ்திரேலியா பல்கலைக்கழகத்தில் மாணவியாக இருக்கிறார். சக்ரவர்த்தி ஒரு தீவிர வாசகர், இவருடைய ஆர்வங்கள் தத்துவம் மற்றும் உளவியல் ஆகும்.
# விக்கிப்பீடியா:Automated taxobox system/intro



## Introduction to the automated taxobox system

### What is it?
Taxoboxes display the "taxonomic hierarchy" for a taxon. ("Taxon" is a general term for a named group of organisms, such as a subspecies, a species, a family, an order, etc.) The taxonomic hierarchy shows the location of the taxon within a particular classification system; e.g. for a genus, it may show its family, order, etc. up to kingdom.  

Taxoboxes can be created manually by using the template. Each taxobox must specify the complete taxonomic hierarchy to be displayed in the article. However, this results in a great deal of redundancy. , there were 38 articles on the species of *Mammillaria*. Using the Taxobox template means that it has to be repeated 38 times that the genus *Mammillaria* is in the family Cactaceae, which is in the order Caryophyllales, and so on up to Kingdom Plantae. Any one of the 38 articles could easily have a taxobox which was inconsistent with the others.  

The **automated taxobox system** is a set of templates plus some Lua code which between them automatically generate the taxonomic hierarchy for a taxon. Thus knowing that *Mammillaria tetrancistra* is in the genus *Mammillaria*, the system can work out and display the complete hierarchy, from species up to kingdom. It can do the same for taxa at all ranks, including those below species.  

(Its advantages and disadvantages are described in more detail below.)  

### How does it work?

There are two parts to the system.  
1. Taxonomy templates, which act like a database, storing taxonomic hierarchies. These don't produce any visible output by themselves. They simply store information.
1. Autotaxobox templates, which display a visible taxobox, complete with a taxonomic hierarchy automatically created from the taxonomy templates.

#### Taxonomy templates

The taxonomy templates are pages with titles of the general form "Template:Taxonomy/*taxon*" where *taxon* represents the name of the taxon. To show that a plant genus with the nonsense name *Junkia* is in the family *Junkiaceae*, you would create a page with the title "Template:Taxonomy/Junkia". When finished, the page would look something like this:  

| Rank: | genus |
| --- | --- |
| Parent: | Junkiaceae |
| other information | } |

This says that *Junkia* (the last part of the name of the page) is a "genus" and has the parent "Junkiaceae". Then to connect up Junkiaceae, you would need to create a page with the title "Template:Taxonomy/Junkiaceae" which gave the rank and parent of Junkiaceae. This process would be continued until you found that the relevant template already existed.  

A large number of taxonomy templates have already been created, so that for a real genus it's likely that the relevant templates are already there, or at most the genus template needs to be created.  

#### Autotaxobox templates

The autotaxobox templates use the taxonomy templates to show a taxonomic hierarchy in a taxobox. , there are eight top-level display templates, including:  
1. Template:Automatic taxobox is used for taxa at the rank of genus and above.
}}
# ஆர்தர் இசுரேல் வோகெல்



**ஆர்தர் இசுரேல் வோகெல்** *(Arthur Israel Vogel)* என்பவர் பிரித்தானிய வேதியியலாளர் ஆவார். 1905 ஆம் ஆண்டு டிசம்பர் மாதம் 22 ஆம் நாள் இவர் பிறந்தார். எழுதிய பாடப்புத்தகங்களுக்காக இவர் நன்கு அறியப்படுகிறார். வேதியலுக்கான வேந்திய நிறுவனத்தின் உறுப்பினராக இவர் தேர்ந்தெடுக்கப்படிருந்தார். இலண்டன் நகரத்தில் பிறந்து வளர்ந்த இவர் அங்கேயே கல்வி கற்றார். இங்கிலாந்தின் இலண்டன் நகரத்திலிருந்த ஊல்விச்சு பல் தொழில்நுட்ப நிறுவனத்தில் வேதியியல் துறையின் தலைவராகப் பணியாற்றினார்.  

கீழ்கண்டுள்ள பாடநூல்கள் இவர் எழுதியவையாகும்.:  

- பண்பறி பகுப்பாய்வு வேதியியல் பாடப்புத்தகம் (1937)
- பருமனறி பகுப்பாய்வு வேதியியல் பாடப்புத்தகம் (1939)
- செயல்முறை கரிம வேதியியல் (1948)

இந்த படைப்புகள் திருத்தப்பட்டு பல பதிப்புகளில் மொழிபெயர்க்கப்பட்டன. எனவே இந்த துறையில் இவை கலைக்களஞ்சியங்களாகக் கருதப்பட்டன. வோகல் இறந்த பிறகு புதிய எழுத்தாளர்களால் மேலும் பல திருத்தங்கள் செய்யப்பட்டன. எடுத்துக்காட்டாக பண்பறி பகுப்பாய்வு வேதியியல் பாடப்புத்தகம் பெரு மற்றும் அரை நுண்ணிய பண்பறி கனிமவேதியியல் பகுப்பாய்வு என்ற புத்தகமாக தொடர்ந்து பின்பற்றப்படுகிறது. 1979 ஆம் ஆண்டு கி.சிவெக்லா புதிய திருத்தங்களுடன் இந்நூலை பதிப்பித்தார்.
# என்றி கிளே ஒயிட்

**என்றி கிளே ஒயிட்** *(Henry Clay White)* ஓர் அமெரிக்க வேதியியலாளர் ஆவார். இவர் வாழ்ந்தகாலம் 1848 முதல் 1927 வரையுள்ள காலமாகும். விவசாய அறிவியல் மற்றும் உயர் கல்வி துறைகளில் இவர் ஈடுபட்ட பங்களிப்புகள் குறிப்பிடத்தக்கவையாகும். டார்வினின் பரிணாமக் கோட்பாட்டின் ஆரம்பகால ஆதரவாளராகவும் ஒயிட் இருந்தார்.  

1872 ஆம் ஆண்டு முதல் 1927 ஆம் ஆண்டு வரை அமெரிக்காவிலுள்ள சியார்ச்சியா பல்கலைக்கழகத்தில் ஒரு பேராசிரியராக ஒயிட் பணிபுரிந்தார். 1983 ஆம் ஆண்டு இராயல் வேதியியல் கழகத்தின் உறுப்பினராகத் தேர்ந்தெடுக்கப்பட்டார்.  

1927 ஆம் ஆண்டு நவம்பர் மாதம் 30 ஆம் நாள் சியார்ச்சியா மாநிலத்திலுள்ள ஏதென்சு மாகாணத்தில் ஒயிட் இறந்தார்.
# இலைத்தவளைக் குடும்பம்


**பைலோமெடுசிடே** (*Phyllomedusidae*) என்பது பொதுவாக இலைத் தவளைகள் என்று அழைக்கப்படுபவை. இவை நியோட்ரோபிக்சு எனப்படும் அமெரிக்கப் பகுதிகளில் காணப்படும் தவளைகளின் குடும்பமாகும். இவை பெரும்பாலும் மரத் தவளைகளான ஹைலிடே குடும்பத்தின் துணைக்குடும்பமாகக் கருதப்படுகின்றன.  

ஆத்திரேலியா மற்றும் நியூ கினியாவிலிருந்து அறியப்பட்ட தவளைகளின் குடும்பமான ஆத்திரேலிய மரத் தவளைகளின் (பெலோடிரையாடிடே) குடும்பம், புவியியல் ரீதியாக இவற்றிலிருந்து மிகவும் பிரிக்கப்பட்டிருந்தாலும் சகோதர குடும்பம் என்று கருதப்படுகிறது. இரு குடும்பங்களின் பொதுவான மூதாதையர் செனோசோயிக் ஆரம்பக் காலத்தில் தென் அமெரிக்காவில் வாழ்ந்ததாகக் கருதப்படுகிறது. இங்கு பைலோமெடுசிடே இன்னும் வாழ்கிறது. இயோசீன் காலத்தில் இரண்டு குடும்பங்களும் ஒன்றிலிருந்து ஒன்று வேறுபடுகின்றன. பெலோடிரையாடிடே மூதாதையர்கள் தென் அமெரிக்காவிலிருந்து அந்தாட்டிக்கா வழியாக ஆஸ்திரலேசியாவில் காலனித்துவப்படுத்தியிருக்கலாம், இதே நேரத்தில் அந்தாட்டிக்காவில் நீர் உறைந்திருக்கவில்லை. இரு குடும்பங்களையும் உள்ளடக்கிய உயிரினக் கிளை ஹைலிடேயின் சகோதர குழுவாகும். பேலியோஜீனில் இவை பிரிந்துள்ளன.  

## வகைப்பாட்டியல்
இக்குடும்பத்தில் பின்வரும் பேரினங்கள் உள்ளன.  

- அகலிக்னிசு (14 சிற்றினங்கள்)
- கேலிமெடூசா '('Callimedusa'') (ஆறு சிற்றினங்கள்)
- குருசியோகைலா (*Cruziohyla*) (மூன்று சிற்றினங்கள்)
- கைலோமேண்டிசு (*Hylomantis*) (இரண்டு சிற்றினங்கள்)
- பாசுமாகைலா (மின்னும் இலைத்தவளை) (*Phasmahyla*) (எட்டு சிற்றினங்கள்)
- பிரைனோமெடுசா (வண்ண இலைத்தவளை) (*Phrynomedusa*) (ஐந்து வாழ்ந்து வரும் சிற்றினங்கள், ஒன்று அருகி விட்டது)
- பைலோமெடூசா (*Phyllomedusa*)(16 சிற்றினங்கள்)
- பித்தேகோபசு (*Pithecopus*) (11 சிற்றினங்கள்)
# ஷி யோமி மாவட்டம்



**சி யோமி மாவட்டம்** (**Shi Yomi district**) இந்தியாவின் அருணாச்சலப் பிரதேசத்தின் 23-வது மாவட்டமாக 9 டிசம்பர் 2018 அன்று நிறுவப்பட்டது.மேற்கு சியாங் மாவட்டத்தின் சில பகுதிகளைக் கொண்டு இம்மாவட்டம் நிறுவப்பட்டது. இம்மாவட்டத்தின் நிர்வாகத் தலைமையிடம் **டாடோ** நகரத்தில் உள்ளது.  

## மக்கள் தொகை பரம்பல்
ஷி யோமி மாவட்டத்தில் மெம்பா, தாஜின் போன்ற பழங்குடி இன மக்கள் பெரும்பான்மையாக வாழ்கின்றனர். இம்மாவட்டத்தில் தோனி போலா, திபெத்திய பௌத்தம் மற்றும் கிறித்தவ சமயங்கள் பயிலப்படுகிறது. தாஜின் மற்றும் மெம்பா மொழிகள் பேசப்படுகிறது.  
## மாவட்ட நிர்வாகம்
இம்மாவட்டம் மெச்சுகா, தடோ, பிதி மற்றும் மணிகோங் என 4 வருவாய் வட்டங்களைக் கொண்டது.
# பக்கே-கேசாங் மாவட்டம்



**பக்கே-கேசாங் மாவட்டம்** (**Pakke-Kessang district**) இந்தியாவின் அருணாச்சலப் பிரதேசத்தின் 25-வது மாவட்டமாக 14 டிசம்பர் 2018-இல் நிறுவப்பட்டது. இம்மாவட்டம் கிழக்கு காமெங் மாவட்டத்தின் தென்கோடியில் உள்ள பக்கே-கேசாங், சைஜோசா, பிஜிராங், பாசா சமவெளி மற்றும் திஸ்சிங்-பாசோ பகுதிகளைக் கொண்டு நிறுவப்படடது. இதன் நிர்வாகத் தலைமையிடம் **லெம்மி**நகரம் ஆகும்.  
இதன் தலைமையிடம் லெம்மி நகரம் ஆகும்.
# லெபா ராதா மாவட்டம்



**லெபா ராதா மாவட்டம்** (**Lepa Rada district**), இந்தியாவின் அருணாச்சலப் பிரதேச மாநிலத்தின் 24-வது மாவட்டமாக 9 டிசம்பர் 2018 அன்று புதிதாக நிறுவப்பட்டது. இதன் தலைமையிடம் **பசர்** நகரம் ஆகும். இது அருணாச்சலப் பிரதேச மாநிலத்தின் மையப் பகுதியில் அமைந்துள்ளது. கீழ் சியா மாவட்டத்தின் பசர், திர்பின், தாரி மற்றும் சகோ எனும் 4 வருவாய் வட்டங்களைக் கொண்டு லெபா ராதா மாவட்டம் நிறுவப்பட்டது.
# சியாங் மாவட்டம்



**சியாங் மாவட்டம்** (**Siang District**) இந்தியாவின் அருணாச்சலப் பிரதேசத்தின் 21-வது மாவட்டமாக 2018, டிசம்பர் மாதத்தில் புதிதாக நிறுவப்பட்டது. இதன் நிர்வாகத் தலைமையிடம் **போலெங்** நகரம் ஆகும். இம்மாவட்டம், மேற்கு சியாங் மாவட்டம் மற்றும் கிழக்கு சியாங் மாவட்டத்தின் சில பகுதிகளைக் கொண்டு நிறுவப்பட்டது. இம்மாவட்டத்தில் சியாங் ஆறு பாய்வதால் இம்மாவட்ட்த்திற்கு சியாங் மாவட்டம் எனப்பெயரிடப்பட்டது. இம்மாவட்டம் கிழக்கு இமயமலையில் அமைந்துள்ளது. இது பழங்குடி மக்கள் பெரும்பான்மையாக வாழும் மாவட்டம் ஆகும். இம்மாவட்டத்தில் சீன-திபெத்திய மொழிகள் பேசப்படுகிறது. இம்மாவட்டத்தில் ருகோங், கையிங், பான்ஜிங் மற்றும் போலெங் என 4 வருவாய் வட்டங்கள் கொண்டது. இம்மாவட்டம் ருகோங்-கையிங் மற்றும் பான்ஜிங்-போலெங் என இரண்டு சட்டமன்றத் தொகுதிகள் கொண்டது.
# விக்கிப்பீடியா:முதற்பக்கக் கட்டுரைகள்/மே 3, 2020

<div id="mp-tfa-img">  

</div>  
**வைரசு** அல்லது **தீநுண்மி** என்பது தான் ஒட்டியுள்ள உயிரியின் செல்களுக்குள் பல்கிப் பெருகும் ஒரு தொற்றும் தன்மையுள்ள நோய்க்காரணியாகும். தொற்று ஏற்பட்டுள்ள நிலையில் இந்த வைரசு தான் ஒட்டியுள்ள உயிரின் செல்களின் தன்மையை மாற்றி தன்னைப் போன்ற ஆயிரக்கணக்கான படிகளை உருவாக்கச் செய்கிறது. வைரசுகளுக்கும் மற்ற பெரும்பாலான உயிர்களுக்கும் உள்ள பெரும் வேறுபாடு என்னவெனில் வைரசுகளில் பிரிந்து பெருகும் செல்கள் இல்லை. மாறாக இவை தான் ஒட்டியுள்ள உயிரின் செல்களுக்குள் சென்று இணைகின்றன. **மேலும்...**  
---
<div id="mp-tfa-img">  

</div>  
**இராகினி மாநிலம்** என்பது மியன்மரின் (பர்மா) ஒரு மாநிலமாகும். மியான்மரின் மேற்கு கடற்கரையில் அமைந்திருக்கும் இதன் வடக்கில் சின் மாநிலம், கிழக்கே மாகுவே மண்டலம், பாகோ பிராந்தியம் மற்றும் அயெயர்வாடி பகுதி, மேற்கில் வங்காள விரிகுடா மற்றும் வடகிழக்கு வங்காளத்தின் சிட்டகாங் கோட்டம் ஆகியவற்றை எல்லைகளாக கொண்டுள்ளது. இது தோராயமாக வடக்கில் 17°30' மற்றும் 21°30' க்கு இடையிலும், கிழக்கில் 92°10' மற்றும் 94°50' இடைப்பட்ட நீளத்தில் அமைந்துள்ளது. மத்திய பர்மாவில் இருந்து இராகினி மாநிலத்தை தனிமைப்படுத்துவதாக அரக்கான் மலைகள் உள்ளன. **மேலும்...**
# இலின்னேயைட்டு



**இலின்னேயைட்டு** *(Linnaeite)* என்பது Co<sup>+2</sup>Co<sup>+3</sup><sub>2</sub>S<sub>4</sub> என்ற மூலக்கூற்று வாய்ப்பாட்டால் விவரிக்கப்படும் கோபால்ட்டு சல்பைடு கனிமமாகும். 1845 ஆம் ஆண்டு சுவீடனின் வாசுட்மேன்லாந்தில் இது கண்டுபிடிக்கப்பட்டது. சுவீடன் நாட்டைச் சேர்ந்த தாவரவியலாளர் கார்ல் லின்னேயசை (1707–1778) சிறப்பிக்கும் விதமாக கனிமத்திற்கு இப்பெயர் சூட்டப்பட்டது. உலகெங்கிலும் கோபால்ட்டு மற்றும் நிக்கல் சல்பைடு கனிமங்களுடன் சேர்ந்து நீர்வெப்ப பகுதிகளில் இலின்னேயைட்டு காணப்படுகிறது. என்ற குறியீட்டால் அடையாளப்படுத்துகிறது.
# உஸ்கல் கான் தோகுஸ் தெமுர்


**உஸ்கல் கான்** அல்லது **வடக்கு யுவானின் கடைசிப் பேரரசர்** (北元末主) என்பவர் மங்கோலியாவை அடிப்படையாகக்  கொண்டிருந்த வடக்கு யுவான் அரசமரபின் மங்கோலியப் பேரரசர் ஆவார். இவரது இயற்பெயர் **தோகுஸ் தெமுர்** (ஆட்சி. 1378-1388). தயன் கான் ஆட்சிக்கு வருவதற்கு முன்னர் மங்கோலியர்களின் கடைசி சக்தி வாய்ந்த கான் இவர்தான்.  

தோகுஸ் தெமுர் பிலிகுது கானின் தம்பியும், சீனாவின் கடைசி யுவான் பேரரசரான தோகோன் தெமுரின் மகனும் ஆவார். வடக்கு யுவனின் அரியணைக்கு வருவதற்கு முன்னர் இவர் இளவரசர் யி (益王) என்ற பட்டத்தைக் கொண்டிருந்தார். 1378இல் பிலிகுது கான் இறந்த பிறகு இவர் உஸ்கல் கான் என்ற பட்டத்துடன் அரியணைக்கு வந்தார். கடைசி அரசரின் இறுதிச் சடங்கின்போது அதில் கலந்து கொள்ள மிங் அரசானது ஒரு தூதுக்குழுவை அனுப்பியது. மேலும் 1378 ஆம் ஆண்டு நடந்த இங்சாங் யுத்தத்தின்போது தாங்கள் பிடித்து வைத்திருந்த மங்கோலிய இளவரசர் மைதர்பாலை விடுவித்தது.  

உஸ்கல் கான் தோகுஸ் தெமுர் இங்சாங் மற்றும் கரகோரத்திற்கு அருகில் தனது படைகளை திரட்டினார். மஞ்சூரியாவில் இருந்த ஜலயிர் இன  நகசுவின் ஒத்துழைப்புடன் இவர் வடக்குப் பகுதியிலிருந்து மிங் அரசிற்கு அழுத்தத்தைத் தொடர்ந்து கொடுத்துக் கொண்டிருந்தார். இதற்குப்  பதிலாக 1380 ஆம் ஆண்டும் மிங் அரசானது மங்கோலியா மீது ஒரு பெரிய தாக்குதலை நடத்தியது. மங்கோலியர்களின் தலைநகரான கரகோரத்தைச் சூறையாடியது.  

சூன் 1380 ஆம் ஆண்டு வடக்கு சீனாவில் இலியசான் தலைமையில் இருந்த மங்கோலியக் கோட்டைப் படையை மிங் இராணுவம் அடித்து நொறுக்கியது. அதே வருடம் உஸ்கல் கானின் தளபதிகளான ஒல்ஜே-புகா மற்றும் நயிர்-புகா ஆகியோர் லுலுன் நகரத்தின் மீது தாக்குதல் நடத்தினர். அதிகாரி லியு குவாங்கைக் கொன்றனர். அடுத்த வருடம் மிங் அரசானது மங்கோலியர்களுக்கு எதிராக ஒரு பெரிய இராணுவத்தை அனுப்பியது.  

1387 ஆம் ஆண்டு மஞ்சூரியாவில் இருந்த நகசுவின் படைகளை ஒழிக்கக் கோங்வு பேரரசர் முடிவு செய்தார். சங்சுங் நகரத்திற்கு அருகில் நடந்த யுத்தத்தில் இரு பக்கத்திற்கும் கடுமையான சேதங்கள் ஏற்பட்டன. 1387 ஆம் ஆண்டு தோகுஸ் தெமுர் திடீரென இக்கட்டான சூழ்நிலையை எதிர்நோக்க வேண்டியிருந்தது. ஒரு கடுமையான பஞ்சம் காரணமாக நகசு மிங் அரசிடம் சரணடைந்தார். தற்போது மிங் அரசானது இங்சாங்கில் வாழ்ந்து கொண்டிருந்த உஸ்கல் கான் தோகுஸ் தெமுர் மீது தங்களது கவனத்தைத் திருப்பியது. 1388 ஆம் ஆண்டு புயிர் ஏரிக்கு அருகில் இவர் மிங் அரசமரபால் சோதனைத் தாக்குதலுக்கு உள்ளானார். கரகோரத்திற்குத் தப்பி ஓடும் வழியில் தூல் ஆற்றின் அருகில் திடீரென ஒயிரட்களுடன் இணைந்திருந்த அரிக் போகேயின் வாரிசான எசுதரால் தாக்கப்பட்டுத் தோற்கடிக்கப்பட்டார். எசுதரின் தளபதி அரசனையும், அவரது மகனையும் கொன்றார். மேற்கு நோக்கித் தப்பி ஓடி தனது தளபதி  மர்காசுடன் இணைவதற்கு உஸ்கல் கான் முடிவெடுத்திருந்தார். இவ்வாறாக மங்கோலியாவில் குப்லாயின் வழித்தோன்றல்களின் சக்தி குறைய ஆரம்பித்து ஒயிரட்களின் வளர்ச்சி ஆரம்பமானது.
# இலிவிங்சுடோனைட்டு


**இலிவிங்சுடோனைட்டு** *(Livingstonite)* என்பது HgSb<sub>4</sub>S<sub>8</sub> என்ற மூலக்கூற்று வாய்ப்பாட்டால் விவரிக்கப்படும் பாதரச ஆண்டிமனி சல்போவுப்பு வகை கனிமமாகும். தாழ்வெப்பநிலை நீர்வெப்பப் பகுதிகளில் சின்னபார், சிடிப்னைட்டு, கந்தகம், கிப்சம் கனிமங்களுடன் சேர்ந்து இது தோன்றுகிறது.  

தென்மேற்கு மெக்சிகோவின் அயுட்சுகோ டி லாசு பிகுயுரோ நகராட்சியில் முதன் முதலாக 1874 ஆம் ஆண்டு இலிவிங்சுடோனைட்டு கண்டறியப்பட்டது.  

இசுக்கொட்லாந்து நாட்டின் ஆபிரிக்க ஆய்வுப்பயணி டேவிட் லிவிங்சுட்டனை சிறப்பிக்கும் விதமாக கனிமத்திற்கு இலிவிங்சுடோனைட்டு எனப் பெயரிடப்பட்டது.  

பன்னாட்டு கனிமவியல் சங்கம் இலிங்சுடோனைட்டு கனிமத்தை Lst என்ற குறியீட்டால் அடையாளப்படுத்துகிறது.
# மைத்ரேயி இராமகிருஷ்ணன்


**மைத்ரேயி இராமகிருஷ்ணன்** (*Maitreyi Ramakrishnan*, பிறப்பு: திசம்பர் 28, 2001) தமிழ்ப் பின்னணி கொண்ட கனடிய நடிகை ஆவார். இவர் நெவர் ஹேவ் ஐ எவர் என்ற நெற்ஃபிளிக்சு தொடரில் *தேவி* என்ற பாத்திரத்தில் நடித்து வருகிறார்.  

## வாழ்க்கைக் குறிப்பு
மைத்ரேயி ஒண்டாரியோ மாநிலத்தில் மிசிசாகா நகரில் ஈழத் தமிழ் பின்னணி கொண்ட பெற்றோருக்குப் பிறந்தார். இவரது பெற்றோர் இலங்கையில் ஈழப் போரினால் பாதிக்கப்பட்டு ஏதிலிகளாக கனடாவில் குடியேறியவர்கள் ஆவர். இதனால் மைத்ரேயி தான் ஒரு தமிழர் மற்றும் கனடியர் என்றே தன்னை அடையாளப்படுத்த விரும்புவதாகவும் இலங்கையர் என்று அடையாளப்படுத்த விரும்பவில்லை எனவும் கூறியுள்ளார். இவர் மெடோவேல் உயர்நிலைப் பள்ளியில் கல்வி கற்றார். இவர் பாடசாலை நாடகங்களில் நடிக்க ஆரம்பித்தார்.  

## பணி
இவர் 2020 நெற்ஃபிளிக்சு தொடரான நெவர் ஹேவ் ஐ எவர் என்ற தொடரில் *தேவி* என்ற முக்கியக் கதாபாத்திரத்தில் நடிக்கிறார். இத்தொடரில் நடிப்பதற்கு விண்ணப்பித்த 15,000 வேட்பாளர்களில் மிண்டி காலிங்கால் இவர் தேர்ந்தெடுக்கப்பட்டார். இத்தொடரில் மைத்ரேயியின் நடிப்பு கனடாவில் குறிப்பாக அவரது தமிழ் கனடிய அடையாளத்தின் காரணமாகவும், குறிப்பிடத்தக்க ஊடக கவனத்தைப் பெற்றது.  

2019 ஆம் ஆண்டில், *டுடே* என்ற அமெரிக்கத் தொலைக்காட்சி நிகழ்ச்சி தடைகளை உடைத்து உலகை மாற்றியமைக்கும் 18 சிறுமிகளின் பட்டியலில் இவரையும் பெயரிட்டது. இவரது நடிப்பு இந்நிகழ்ச்சியில் நேர்மறையான விமர்சனங்களைப் பெற்றது.*வெரைட்டி* என்ற இதழ் இவரது நடிப்பை ஒரு "அசாதாரண செயல்திறன்" எனப் புகழ்ந்தது.
# Module:Location map/data/Canada Southern Ontario

return {  
name = 'Southern Ontario',  
top = 46.4,  
bottom = 41.4,  
= -84.7,  
= -74.0,  
image = 'Canada Southern Ontario location map 2.png',  
image1 = 'Canada Southern Ontario relief location map.jpg',  
image2 = 'Canada Southern Ontario location map.png'  
}